02019R1781 — ET — 25.10.2019 — 000.004

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI MÄÄRUS (EL) 2019/1781, 1. oktoober 2019, millega kehtestatakse elektrimootorite ja sagedusmuundurite ökodisaini nõuded vastavalt Euroopa Parlamendi ja nõukogu direktiivile 2009/125/EÜ, muudetakse määrust (EÜ) nr 641/2009 seoses eraldiseisvate ja toodetesse paigaldatud sukel-ringluspumpade ökodisaini nõuetega ning tunnistatakse kehtetuks komisjoni määrus (EÜ) nr 640/2009 (EMPs kohaldatav tekst) (ELT L 272 25.10.2019, lk 74)





Parandatud:









▼B

KOMISJONI MÄÄRUS (EL) 2019/1781,

1. oktoober 2019,

millega kehtestatakse elektrimootorite ja sagedusmuundurite ökodisaini nõuded vastavalt Euroopa Parlamendi ja nõukogu direktiivile 2009/125/EÜ, muudetakse määrust (EÜ) nr 641/2009 seoses eraldiseisvate ja toodetesse paigaldatud sukel-ringluspumpade ökodisaini nõuetega ning tunnistatakse kehtetuks komisjoni määrus (EÜ) nr 640/2009

(EMPs kohaldatav tekst)







Artikkel 1

Reguleerimisese

Käesoleva määrusega kehtestatakse ökodisaininõuded elektrimootorite ja sagedusmuundurite turule laskmiseks või kasutuselevõtuks, sealhulgas juhul, kui need on tootesse sisse ehitatud.

Artikkel 2

Kohaldamisala

1. Käesolevat määrust kohaldatakse järgmiste toodete suhtes: a) induktsioonmootorid, milles ei ole harju, kommutaatoreid, kontaktrõngaid ega rootori elektriühendusi ning mis on ette nähtud töötamiseks siinuspingel sagedusega 50 Hz, 60 Hz või 50/60 Hz ja i) millel on kaks, neli, kuus või kaheksa poolust, ii) mille nimipinge U N on vahemikus 50 V – 1 000 V; iii) mille nimiväljundvõimsus P N on vahemikus 0,12 – 1 000 kW; iv) mis on ette nähtud kestevtalitluseks ning v) mis on ette nähtud otse võrgus töötamiseks; b) 3-faasilise sisendiga sagedusmuundurid, i) mis on ette nähtud tööks ühe punktis a osutatud mootoriga nimiväljundvõimsusega vahemikus 0,12 – 1 000 kW; ii) mille nimipinge on vahelduvpinge vahemikus 100 V – 1 000 V; iii) millel on ainult üks vahelduvpingesisend.

2. I lisa punkti 1 ja punkti 2 alapunktide 1, 2, 5–11 ja 13 nõudeid ei kohaldata järgmiste mootorite suhtes: a) tootesse (nt ülekandeseadmesse, pumpa, ventilaatorisse või kompressorisse) täielikult sisseehitatud mootorid, mille energiatõhusust ei ole võimalik sellest tootest sõltumatult kindlaks teha ja seda ka mitte siis, kui ajutiselt kasutada otskilpi ja ajamiotsa laagrit; mootoril ja käitataval sõlmel peab olema ühiseid osi, nt võll või kest (välja arvatud kinnitusdetailid, nt poldid), ning mootor ei tohi olla projekteeritud nii, et seda saab käitatavast sõlmest tervikuna eraldada, et see töötaks sõltumatult. Eraldamise tulemusena ei saa mootorit enam tööle panna; b) sagedusmuunduriga kokkuehitatud mootorid, mille energiatõhusust ei ole võimalik sagedusmuundurist sõltumatult katses määrata; c) mootorid, millesse on ehitatud pidur, mis on mootori lahutamatu osa ja mida ei saa mootori energiatõhususe määramise katse ajaks eemaldada ega eraldi toiteallikast toitega varustada; d) mootorid, mis on spetsiaalselt projekteeritud ja ette nähtud tööks: i) kõrgemal kui 4 000 meetrit üle merepinna; ii) ümbritseva õhu temperatuuril üle 60 °C; iii) maksimaalsel töötemperatuuril üle 400 °C; iv) ümbritseva õhu temperatuuril alla –30 °C või v) kui jahutusvee temperatuur toote sisendis on kas alla 0 °C või üle 32 °C; e) mootorid, mis on ehitatud tööks üleni vedelikku asetatuna; f) mootorid, mis on spetsiaalselt ette nähtud nõukogu direktiivi 2009/71/Euratom ( 1 ) artiklis 3 määratletud tuumaseadmete ohutuse tagamiseks; g) plahvatuskindlad mootorid, mis on spetsiaalselt projekteeritud ja saanud kinnituse kasutamiseks kaevandamisel, nagu on määratletud Euroopa Parlamendi ja nõukogu direktiivi 2014/34/EL ( 2 ) I lisa punktis 1; h) juhtmeta või akutoitega seadmete mootorid; i) selliste käsiseadmete mootorid, mille massi kannab töötamisel käsi; j) töötamisel liigutatavate käsijuhtimisega seadmete mootorid; k) mehaaniliste kommutaatoritega mootorid; l) täielikult suletud mitteventileeritavad mootorid (TENV-mootorid); m) mootorid, mis lastakse turule enne 1. juulit 2029 selliste samasuguste tootesse sisseehitatud mootorite varuosana, mis lastakse sel eesmärgil turule enne 1. juulit 2022; n) mitmekiiruselised mootorid, st mitme mähisega või lülitatava mähisega mootorid, millel võib olla erinev arv pooluseid ja kiirusi; o) elektriliste veokite jaoks ettenähtud mootorid.

3. I lisa punkti 3 ja punkti 4 alapunktide 1, 2 ja 5–10 nõudeid ei kohaldata järgmiste sagedusmuundurite suhtes: a) tootesse sisseehitatud sagedusmuundurid, mille energiatõhusust ei saa määrata tootest sõltumatult, st et katse seda teha muudaks sagedusmuunduri või toote kasutuskõlbmatuks; b) sagedusmuundurid, mis on spetsiaalselt ette nähtud direktiivi 2009/71/Euratom artiklis 3 määratletud tuumaseadmete ohutuse tagamiseks; c) regeneratiivajamid; d) siinuselise sisendvooluga ajamid.

Artikkel 3

Mõisted

Käesolevas määruses kasutatakse järgmisi mõisteid:

1) „elektrimootor“ või „mootor“ – seade, mis muundab elektrilise sisendvõimsuse mehaaniliseks väljundvõimsuseks teatava pöörlemiskiiruse ja pöördemomendiga pöörlemisena, kusjuures pöörlemiskiirus ja pöördemoment sõltuvad muu hulgas mootori sisendpinge sagedusest ja mootori pooluste arvust;

2) „sagedusmuundur“ – elektrooniline võimsusmuundur, mis pidevalt muundab üksiku elektrimootori sisendisse antud võimsust, et juhtida mootori mehaanilist väljundvõimsust mootoriga käitatava koormuse pöördemomendi-pöörlemissageduse kõvera järgi, kohandades mootori sisendvõimsust mootori muudetava sisendsageduse ja -pinge kaudu. Sellesse kuulub kogu elektrooniline osa avaliku elektrivõrgu ja mootori vahel, sealhulgas kaitseseadised, trafod ja lisaseadmed;

3) „energiatõhusus“ – mootori energiatõhusus on selle mehaanilise väljundvõimsuse ja elektrilise aktiivsisendvõimsuse suhe;

4) „poolus“ – mootori põhja- või lõunapoolus, mille tekitab pöörlev magnetväli mootoris, mille pooluste arv määrab kindlaks mootori põhikiiruse;

5) „kestevtalitlus“ – võime pidevalt talitleda nimivõimsusega kuumenemisel isolatsiooni kindlaksmääratud temperatuuriklassis; vastavalt standardile on määratud kindlaks talitlustüübid S1, S3 >=80 % või S6 >=80 %;

6) „faas“ – avaliku elektrivõrgu teatava konfiguratsiooni liik;

7) „avalik võrk“ või „avalik elektrivõrk“ – võrk, mis tarnib elektritoidet;

8) „mehaanilise kommutaatoriga mootor“ – mootor, milles voolu suunda muudab mehaaniline seadis;

9) „juhtmeta või akutoitega seade“ – akudest toidet saav seade, mis täidab oma ettenähtud ülesannet ilma toiteühenduseta;

10) „käeshoitav seade“ – kaasaskantav seade, mis on tavapärasel kasutamisel ette nähtud kasutamiseks käsitsi;

11) „käega juhitav seade“ – väljaspool teid kasutatav liikurseade, mida tavapärasel kasutamisel liigutab ja juhib kasutaja;

12) „täielikult suletud mitteventileeritav mootor“ või „TENV-mootor“ (totally enclosed non-ventilated motor) – mootor, mis on ehitatud tööks ilma ventilaatorita ja milles tekkiv soojus hajub eelkõige loomuliku jahtumise teel või kiirgudes täielikult suletud mootori pinnale;

13) „regeneratiivajam“ – sagedusmuundur, mis suudab suunata koormuselt energiat avalikku võrku, st tekitab mootorkoormuse pidurdamisel faasinihke 180° ± 20° sisendvoolu ja sisendpinge vahel;

14) „siinuselise sisendvooluga sagedusmuundur“ – sagedusmuundur, mille sisendvool on siinuseline ja mille harmoonikute kogusisaldus on alla 10 %;

15) „pidurmootor“ – mootor, mis on varustatud elektromehaanilise pidurdusseadisega, mis toimib ilma siduriteta otse mootori võllile;

16) „suurendatud ohutusega mootor Ex eb“ – plahvatusohtlikus keskkonnas kasutamiseks ettenähtud mootor, millel on kinnitus „Ex eb“ vastavalt standarditele;

17) „muu plahvatuskindel mootor“ – plahvatusohtlikus keskkonnas kasutamiseks ettenähtud mootor, millel on kinnitus „Ex ec“, „Ex tb“, „Ex tc“ või „Ex dc“ vastavalt standarditele;

18) „katsekoormus“ – sagedusmuunduri katsekoormus on elektriline seade, mida kasutatakse katsete tegemiseks ning mis määrab väljundvoolu ja väljundfaasinihke cos φ;

19) „võrdväärne mudel“ – mudel, millel on esitamisele kuuluva tehnilise teabe seisukohast olulised samad tehnilised omadused kui mõnel teisel mudelil, kuid mille on sama tootja, importija või volitatud esindaja turule lasknud või kasutusele võtnud teistsuguse mudelitähisega muu mudelina;

20) „mudelitähis“ – kood, mis koosneb tavaliselt tärkidest ja mis eristab konkreetset tootemudelit teistest sama kaubamärgiga mudelitest, mis kannavad sama tootja, importija või volitatud esindaja nime;

21) „tunnistaja juuresolekul tehtav katse“ – katse, mille puhul jälgitakse aktiivselt toote füüsilist katsetamist teise osalise juuresolekul ning tehakse järeldused katse ja katsetulemuste paikapidavuse kohta. See võib hõlmata järeldusi selle kohta, kas katse- ja arvutusmeetodid vastavad kohaldatavatele standarditele ja õigusaktidele;

22) „tarnekatse“ – tellitud toote katse, mille puhul tarbija kasutab tunnistaja juuresolekul tehtavat katset, veendumaks, et toode vastab täielikult lepingulistele nõuetele enne heakskiitmist või kasutuselevõttu.

Artikkel 4

Ökodisaininõuded

I lisas esitatud ökodisaininõudeid kohaldatakse alates samas lisas esitatud kuupäevadest.

Artikkel 5

Vastavushindamine

1. Direktiivi 2009/125/EÜ artikli 8 kohane vastavushindamismenetlus on kõnealuse direktiivi IV lisa kohane projekti või kavandi sisemise kontrolli süsteem või sama direktiivi V lisa kohane juhtimissüsteem.

2. Direktiivi 2009/125/EÜ artiklis 8 osutatud vastavushindamise puhul esitatakse mootori tehnilistes dokumentides käesoleva määruse I lisa punkti 2 kohaselt esitatud tooteteabe koopia ning II lisa kohased üksikasjad ja arvutustulemused.

3. Direktiivi 2009/125/EÜ artiklis 8 osutatud vastavushindamise puhul esitatakse sagedusmuunduri tehnilistes dokumentides käesoleva määruse I lisa punkti 4 kohaselt esitatud tooteteabe koopia ning II lisa kohased üksikasjad ja arvutustulemused.

4. Kui tehnilistes dokumentides teatava mudeli kohta esitatud teave on saadud: a) mudeli põhjal, millel on esitamisele kuuluva tehnilise teabe seisukohast olulised samad tehnilised omadused, kuid mille on tootnud muu tootja, või b) kavandi järgi tehtud arvutustega või sama või muu tootja teise mudeli alusel tehtud ekstrapoleerimisega või mõlemal viisil,

sisaldavad tehnilised dokumendid sellise arvutuse üksikasju, tootja tehtud hindamist arvutuse täpsuse kontrollimiseks ja vajaduse korral ka kinnitust eri tootjate mudelite samasuse kohta.

Tehnilistes dokumentides tuleb esitada kõikide võrdväärsete mudelite ja nende tähiste loetelu.

Artikkel 6

Turujärelevalve eesmärgil tehtava kontrolli menetlus

Direktiivi 2009/125/EÜ artikli 3 lõikes 2 osutatud turujärelevalvekontrollide tegemisel järgivad liikmesriigid käesoleva määruse III lisas sätestatud kontrollimenetlust.

Artikkel 7

Kõrvalehoidmine ja tarkvara ajakohastused

Tootja, importija või volitatud esindaja ei tohi turule lasta tooteid, mis on projekteeritud kindlaks tegema, et nendega tehakse katseid (nt katsetingimuste või -tsükli äratundmise kaudu), ja sellele reageerima katseaegse toimimise automaatse muutmisega, et saavutada parem tulemus mingi käesolevas määruses sätestatud näitaja osas, mille on tootja, importija või volitatud esindaja esitanud tehnilistes dokumentides või mis on esitatud tootele lisatud dokumentides.

Toote energiatarbimine ei tohi suureneda ega muud näitajad halveneda pärast toote tark- või püsivara ajakohastamist, kui mõõtmisel kasutatakse sama standardkatset, mida kasutati vastavustunnistuse otstarbel, välja arvatud enne ajakohastamist lõpptarbijalt saadud kindla nõusoleku korral. Ajakohastusest keeldumise tulemusel ei tohi halveneda seadme toimimine.

Tarkvara ajakohastamine ei tohi kaasa tuua toote toimimise sellist muutumist, mille tagajärjel toode ei vasta enam vastavustunnistuse puhul kehtivatele ökodisaininõuetele.

Artikkel 8

Võrdlusandmed

Käesoleva määruse jõustumise ajal turul leiduvate parimate mootorite ja sagedusmuundurite tehniliste lahenduste võrdlusandmed on esitatud IV lisas.

Artikkel 9

Läbivaatamine

Komisjon vaatab käesoleva määruse tehnika arengut arvestades läbi ja esitab läbivaatamise tulemused, sealhulgas vajaduse korral muudatusettepaneku eelnõu nõuandefoorumile hiljemalt 14. novembri 2023.

Läbivaatamise käigus hinnatakse eelkõige järgmise asjakohasust:

1) täiendavate ressursitõhususnõuete kehtestamine toodetele kooskõlas ringmajanduse eesmärkidega, sealhulgas püsimagnetiga mootorites leiduvate haruldaste muldmetallide kindlakstegemine ja nende taaskasutamine;

2) kontrollimisel lubatud hälvete suurus;

3) võimalus kehtestada rangemad nõuded mootorite ja sagedusmuundurite kohta;

4) energiatõhususe vähimnõuete kehtestamine mootoritele, mille nimipinge on üle 1 000 V;

5) võimalus kehtestada nõuded koos turule lastavast mootorist ja sagedusmuundurist kogumite ning mootoriga kokkuehitatud (kompaktsete) sagedusmuundurite kohta;

6) artikli 2 lõigetes 2 ja 3 sätestatud erandid;

7) muude mootoritüüpide, sealhulgas püsimagnetiga mootorite lisamine kohaldamisalasse.

Artikkel 10

Kehtetuks tunnistamine

Määrus (EÜ) nr 640/2009 tunnistatakse kehtetuks 1. juulist 2021.

Artikkel 11

Määruse (EÜ) nr 641/2009 muutmine

1. Artikli 1 lõike 2 punkt b asendatakse järgmisega: „b) toodetesse sisseehitatavad ringluspumbad, mis lastakse turule hiljemalt 1. jaanuaril 2022 ja millega asendatakse samased toodetesse sisseehitatud ringluspumbad, mis on lastud turule hiljemalt 1. augustil 2015 ja mis on vastava tähistusega, välja arvatud I lisa punkti 2 alapunkti 1 alapunktis e sätestatud tootekirjelduse nõuded.“

2. I lisa punkti 2 alapunkti 1 alapunkt e asendatakse järgmisega: „e) toodetesse sisseehitatavatel ringluspumpadel, mis on lastud turule hiljemalt 1. jaanuaril 2022 ja millega asendatakse samased toodetesse sisseehitatud ringluspumbad, mis on lastud turule hiljemalt 1. augustil 2015, märgitakse kas asendusringluspumbal või selle pakendil selgelt toode (tooted), mille jaoks see on ette nähtud.“

Artikkel 12

Jõustumine ja kohaldamine

Käesolev määrus jõustub kahekümnendal päeval pärast selle avaldamist Euroopa Liidu Teatajas.

▼C1

Seda kohaldatakse alates 1. juulist 2021. Artikli 7 esimest lõiku ja artiklit 11 kohaldatakse alates 14. novembrist 2019.

▼B

Käesolev määrus on tervikuna siduv ja vahetult kohaldatav kõikides liikmesriikides.









I LISA

MOOTORITE JA SAGEDUSMUUNDURITE ÖKODISAINI NÕUDED

1. MOOTORITE ENERGIATÕHUSUSNÕUDED

Mootorite energiatõhususnõudeid kohaldatakse vastavalt järgmisele ajakavale:

a) alates 1. juulist 2021 i) peavad nimiväljundvõimsusega 0,75 – 1 000 kW kolmefaasilised mootorid, millel on 2, 4, 6 või 8 poolust ja mis ei ole suurendatud ohutusega mootorid Ex eb, vastama vähemalt energiatõhususklassile IE3 tabeli 2 kohaselt; ii) peavad nimiväljundvõimsusega 0,12–0,75 kW kolmefaasilised mootorid, millel on 2, 4, 6 või 8 poolust ja mis ei ole suurendatud ohutusega mootorid Ex eb, vastama vähemalt energiatõhususklassile IE2 tabeli 1 kohaselt;

b) alates 1. juulist 2023 i) peavad nimiväljundvõimsusega 0,12 – 1 000 kW kolmefaasilised mootorid, millel on 2, 4, 6 või 8 poolust, ja ühefaasilised mootorid nimiväljundvõimsusega vähemalt 0,12 kW, vastama vähemalt energiatõhususklassile IE2 tabeli 1 kohaselt; ii) selliste kolmefaasiliste mootorite energiatõhusus, mis ei ole pidurmootorid, suurendatud ohutusega mootorid Ex eb ega muud plahvatuskindlad mootorid, ja mille nimiväljundvõimsus on 75 kW – 200 kW ja millel on 2, 4 või 6 poolust, vastama vähemalt tabeli 3 energiatõhususklassile IE4.

Mootorite energiatõhusus, mis esitatakse rahvusvaheliste energiatõhususklassidena (IE), on vastavalt mootorite nimiväljundvõimsusele PN esitatud tabelites 1, 2 ja 3. IE klassid on määratud kindlaks vastavalt nimiväljundvõimsusele (PN) ja nimipingele (UN) sagedusel 50 Hz ja ümbritseva keskkonna võrdlustemperatuuril 25 °C.







Tabel 1. Vähimenergiatõhusus ηn (%) energiatõhususklassi IE2 puhul sagedusel 50 Hz Nimiväljundvõimsus PN [kW] Pooluste arv 2 4 6 8 0,12 53,6 59,1 50,6 39,8 0,18 60,4 64,7 56,6 45,9 0,20 61,9 65,9 58,2 47,4 0,25 64,8 68,5 61,6 50,6 0,37 69,5 72,7 67,6 56,1 0,40 70,4 73,5 68,8 57,2 0,55 74,1 77,1 73,1 61,7 0,75 77,4 79,6 75,9 66,2 1,1 79,6 81,4 78,1 70,8 1,5 81,3 82,8 79,8 74,1 2,2 83,2 84,3 81,8 77,6 3 84,6 85,5 83,3 80,0 4 85,8 86,6 84,6 81,9 5,5 87,0 87,7 86,0 83,8 7,5 88,1 88,7 87,2 85,3 11 89,4 89,8 88,7 86,9 15 90,3 90,6 89,7 88,0 18,5 90,9 91,2 90,4 88,6 22 91,3 91,6 90,9 89,1 30 92,0 92,3 91,7 89,8 37 92,5 92,7 92,2 90,3 45 92,9 93,1 92,7 90,7 55 93,2 93,5 93,1 91,0 75 93,8 94,0 93,7 91,6 90 94,1 94,2 94,0 91,9 110 94,3 94,5 94,3 92,3 132 94,6 94,7 94,6 92,6 160 94,8 94,9 94,8 93,0 200 – 1 000 95,0 95,1 95,0 93,5







Tabel 2. Vähimenergiatõhusus ηn (%) energiatõhususklassi IE3 puhul sagedusel 50 Hz Nimiväljundvõimsus PN [kW] Pooluste arv 2 4 6 8 0,12 60,8 64,8 57,7 50,7 0,18 65,9 69,9 63,9 58,7 0,20 67,2 71,1 65,4 60,6 0,25 69,7 73,5 68,6 64,1 0,37 73,8 77,3 73,5 69,3 0,40 74,6 78,0 74,4 70,1 0,55 77,8 80,8 77,2 73,0 0,75 80,7 82,5 78,9 75,0 1,1 82,7 84,1 81,0 77,7 1,5 84,2 85,3 82,5 79,7 2,2 85,9 86,7 84,3 81,9 3 87,1 87,7 85,6 83,5 4 88,1 88,6 86,8 84,8 5,5 89,2 89,6 88,0 86,2 7,5 90,1 90,4 89,1 87,3 11 91,2 91,4 90,3 88,6 15 91,9 92,1 91,2 89,6 18,5 92,4 92,6 91,7 90,1 22 92,7 93,0 92,2 90,6 30 93,3 93,6 92,9 91,3 37 93,7 93,9 93,3 91,8 45 94,0 94,2 93,7 92,2 55 94,3 94,6 94,1 92,5 75 94,7 95,0 94,6 93,1 90 95,0 95,2 94,9 93,4 110 95,2 95,4 95,1 93,7 132 95,4 95,6 95,4 94,0 160 95,6 95,8 95,6 94,3 200–1 000 95,8 96,0 95,8 94,6







Tabel 3. Vähimenergiatõhusus ηn (%) energiatõhususklassi IE4 puhul sagedusel 50 Hz Nimiväljundvõimsus PN [kW] Pooluste arv 2 4 6 8 0,12 66,5 69,8 64,9 62,3 0,18 70,8 74,7 70,1 67,2 0,20 71,9 75,8 71,4 68,4 0,25 74,3 77,9 74,1 70,8 0,37 78,1 81,1 78,0 74,3 0,40 78,9 81,7 78,7 74,9 0,55 81,5 83,9 80,9 77,0 0,75 83,5 85,7 82,7 78,4 1,1 85,2 87,2 84,5 80,8 1,5 86,5 88,2 85,9 82,6 2,2 88,0 89,5 87,4 84,5 3 89,1 90,4 88,6 85,9 4 90,0 91,1 89,5 87,1 5,5 90,9 91,9 90,5 88,3 7,5 91,7 92,6 91,3 89,3 11 92,6 93,3 92,3 90,4 15 93,3 93,9 92,9 91,2 18,5 93,7 94,2 93,4 91,7 22 94,0 94,5 93,7 92,1 30 94,5 94,9 94,2 92,7 37 94,8 95,2 94,5 93,1 45 95,0 95,4 94,8 93,4 55 95,3 95,7 95,1 93,7 75 95,6 96,0 95,4 94,2 90 95,8 96,1 95,6 94,4 110 96,0 96,3 95,8 94,7 132 96,2 96,4 96,0 94,9 160 96,3 96,6 96,2 95,1 200–249 96,5 96,7 96,3 95,4 250–314 96,5 96,7 96,5 95,4 315 – 1 000 96,5 96,7 96,6 95,4

Nimiväljundvõimsusega (PN) 0,12–200 kW sagedusel 50 Hz töötavate mootorite vähimenergiatõhusus, kui see ei ole esitatud tabelites 1, 2 ja 3, arvutatakse järgmise valemiga:

A, B, C ja D on interpoleerimistegurid, mis määratakse vastavalt tabelitele 4 ja 5.







Tabel 4. Nimiväljundvõimsusega (P) 0,12 kW – 0,55 kW mootorite interpoleerimistegurid IE kood Tegurid 2 poolust 4 poolust 6 poolust 8 poolust IE2 A 22,4864 17,2751 –15,9218 6,4855 B 27,7603 23,978 –30,258 9,4748 C 37,8091 35,5822 16,6861 36,852 D 82,458 84,9935 79,1838 70,762 IE3 A 6,8532 7,6356 –17,361 –0,5896 B 6,2006 4,8236 –44,538 –25,526 C 25,1317 21,0903 –3,0554 4,2884 D 84,0392 86,0998 79,1318 75,831 IE4 A –8,8538 8,432 –13,0355 –4,9735 B –20,3352 2,6888 –36,9497 –21,453 C 8,9002 14,6236 –4,3621 2,6653 D 85,0641 87,6153 82,0009 79,055

Vahemikus 0,55 kW kuni 0,75 kW tehakse lineaarne interpoleerimine 0,55 kW ja 0,75 kW vastavatest energiatõhusustest.







Tabel 5. Nimiväljundvõimsusega (P) 0,75 kW – 200 kW mootorite interpoleerimistegurid IE kood Tegurid 2 poolust 4 poolust 6 poolust 8 poolust IE2 A 0,2972 0,0278 0,0148 2,1311 B –3,3454 –1,9247 –2,4978 –12,029 C 13,0651 10,4395 13,247 26,719 D 79,077 80,9761 77,5603 69,735 IE3 A 0,3569 0,0773 0,1252 0,7189 B –3,3076 –1,8951 –2,613 –5,1678 C 11,6108 9,2984 11,9963 15,705 D 82,2503 83,7025 80,4769 77,074 IE4 A 0,34 0,2412 0,3598 0,6556 B –3,0479 –2,3608 –3,2107 –4,7229 C 10,293 8,446 10,7933 13,977 D 84,8208 86,8321 84,107 80,247

Kaod määratakse vastavalt II lisale.

2. MOOTORITE TOOTETEABENÕUDED

Punktide 1–13 kohane tooteteave esitatakse hästi nähtavalt:

a) mootorile lisatavas tehnilises teabelehes või kasutusjuhendis;

b) tehnilistes dokumentides vastavushindamise jaoks vastavalt artiklile 5;

c) mootori tootja, tema volitatud esindaja või importija vaba juurdepääsuga veebisaidil ning

d) mootorit sisaldavale tootele lisatavas tehnilises teabelehes.

Teave tuleb tehnilistes dokumentides esitada punktides 1–13 kindlaksmääratud järjekorras. Loetelus esitatud täpset sõnastust ei ole vaja korrata. Teabe võib esitada teksti asemel selgelt mõistetavate kujutiste või tähistuste abil.

Alates 1. juulist 2021:

1) nimienergiatõhusus (ηΝ) (ümardatud ühe kümnendkohani) täieliku, 75 % ja 50 % nimikoormuse ja -pinge (UN) korral, kui sagedus on 50 Hz ja ümbritseva keskkonna võrdlustemperatuur on 25 °C;

2) energiatõhususklass: „IE2“, „IE3“ või „IE4“, nagu on määratud käesoleva lisa esimeses punktis;

3) tootja nimi või kaubamärk, äriregistri number ja aadress;

4) toote mudelitähis;

5) mootori pooluste arv;

6) nimiväljundvõimsus(ed) PN või nimiväljundvõimsuste vahemik (kW);

7) mootori nimisisendsagedus(ed) (Hz);

8) nimipinge(d) või nimipingete vahemik (V);

9) nimikiirus(ed) või nimikiiruste vahemik (pöörete arv minutis, 1/min);

10) kas mootor on ühe- või kolmefaasiline;

11) teave töötingimuste vahemiku kohta, mille jaoks mootor on ette nähtud: a) kõrgus merepinnast; b) ümbritseva õhu vähim ja suurim temperatuur, sealhulgas õhkjahutusega mootorite puhul; c) jahutusvee temperatuur toote sisendis, kui see on asjakohane; d) suurim töötemperatuur; e) võimalik plahvatusohtlik keskkond;

12) kui mootor on vabastatud energiatõhususnõudest käesoleva määruse artikli 2 lõike 2 kohaselt, siis konkreetne põhjus, miks on tehtud selline erand.

Alates 1. juulist 2022:

13) võimsuskadu (ühe kümnendkoha täpsusega) protsendina (%) nimiväljundvõimsusest järgmistes pöörlemiskiiruse ja pöördemomendi tööpunktides: (25;25), (25;100), (50;25), (50;50), (50;100), (90;50) ja (90;100) ümbritseva keskkonna võrdlustemperatuuril 25 °C; kui mootor ei sobi kasutamiseks mingis eespool nimetatud pöörlemiskiiruse ja pöördemomendi tööpunktis, tuleks selliste punktide puhul märkida „ei ole kohaldatav“.

Punktides 1 ja 2 osutatud teave ning tootmisaasta tuleb kanda kustumatult mootori andmesildile või selle lähedusse. Kui andmesildi suurus ei võimalda sellel esitada kogu punktis 1 osutatud teavet, esitatakse sellel ainult nimienergiatõhusus täisnimikoormusel ja -pingel.

Punktides 1–13 sätestatud teavet ei tule avaldada vaba juurdepääsuga veebisaitidel eritellimusel valmistatud, spetsiaalsete mehhaaniliste ja elektriliste näitajatega mootorite kohta, kui see teave leidub tellijale tehtud kaubanduslikus pakkumuses.

Tootjad peavad mootorile lisatavas tehnilises teabelehes või kasutusjuhendis esitama teabe ettevaatusabinõude kohta, mida tuleb võtta, kui mootorit koostatakse, paigaldatakse, hooldatakse või kasutatakse koos sagedusmuunduriga.

Kui mootor on vabastatud energiatõhususnõuetest käesoleva määruse artikli 2 lõike 2 punkti m kohaselt, tuleb mootoril või selle pakendil ja dokumentides selgelt märkida: „Mootor on ette nähtud kasutamiseks üksnes ... varuosana“ ja nimetada toode (tooted), mille varuosana seda tuleb kasutada.

Kui on tegemist 50/60 Hz ja 60 Hz mootoritega, võib esitada punktides 1 ja 2 sätestatud andmed lisaks sagedusele 50 Hz ka sageduse 60 Hz kohta, märkides selgelt vastavad sagedused.

Kaod määratakse vastavalt II lisale.

3. MOOTORITE JA SAGEDUSMUUNDURITE ENERGIATÕHUSUSNÕUDED

Sagedusmuundurite suhtes kohaldatakse energiatõhususnõudeid järgmiselt:

alates 1. juulist 2021 ei tohi selliste sagedusmuundurite võimsuskadu, mis on ette nähtud kasutamiseks mootoritega, mille nimiväljundvõimsus on 0,12 kW –1 000 kW, ületada energiatõhususklassi IE2 suurimat lubatud võimsuskadu.

Sagedusmuundurite energiatõhusus, mis esitatakse rahvusvaheliste energiatõhususklassidena (IE), määratakse võimsuskao alusel järgmiselt.

Energiatõhususklassi IE2 suurim lubatud võimsuskadu on 25 % väiksem kui tabelis 6 antud võrdlusväärtus.







Tabel 6. Sagedusmuundurite võimsuskao võrdlusväärtused ja katsekoormuse faasinihe sagedusmuundurite IE klassi määramiseks Sagedusmuunduri näivväljundvõimsus (kVA) Mootori nimivõimsus (kW) (soovituslik) Võrdlusvõimsuskaod (kW) mootori staatori 90 % nimisagedusel ja 100 % nimipöördemomenti tekitava voolu korral Katsekoormuse faasinihe cos φ (+/– 0,08) 0,278 0,12 0,100 0,73 0,381 0,18 0,104 0,73 0,500 0,25 0,109 0,73 0,697 0,37 0,117 0,73 0,977 0,55 0,129 0,73 1,29 0,75 0,142 0,79 1,71 1,1 0,163 0,79 2,29 1,5 0,188 0,79 3,3 2,2 0,237 0,79 4,44 3 0,299 0,79 5,85 4 0,374 0,79 7,94 5,5 0,477 0,85 9,95 7,5 0,581 0,85 14,4 11 0,781 0,85 19,5 15 1,01 0,85 23,9 18,5 1,21 0,85 28,3 22 1,41 0,85 38,2 30 1,86 0,85 47 37 2,25 0,85 56,9 45 2,70 0,86 68,4 55 3,24 0,86 92,8 75 4,35 0,86 111 90 5,17 0,86 135 110 5,55 0,86 162 132 6,65 0,86 196 160 8,02 0,86 245 200 10,0 0,87 302 250 12,4 0,87 381 315 15,6 0,87 429 355 17,5 0,87 483 400 19,8 0,87 604 500 24,7 0,87 677 560 27,6 0,87 761 630 31,1 0,87 858 710 35,0 0,87 967 800 39,4 0,87 1 088 900 44,3 0,87 1 209 1 000 49,3 0,87

Kui sagedusmuunduri näivväljundvõimsus jääb kahe tabelis 6 näidatud väärtuse vahele, valitakse IE klassi määramiseks suurem võimsuskadu ja väiksem katsekoormusele vastav faasinihe.

Kaod määratakse vastavalt II lisale.

4. MOOTORITE JA SAGEDUSMUUNDURITE TOOTETEABENÕUDED

Alates 1. juulist 2021 esitatakse punktide 1–11 kohane sagedusmuundurite tooteteave hästi nähtavalt:

a) sagedusmuundurile lisatavas tehnilises teabelehes või kasutusjuhendis;

b) tehnilistes dokumentides vastavushindamise jaoks vastavalt artiklile 5;

c) sagedusmuunduri tootja, tema volitatud esindaja või importija vaba juurdepääsuga veebisaidil ning

d) sagedusmuundurit sisaldavale tootele lisatavas tehnilises tooteteabes.

Teave tuleb tehnilistes dokumentides esitada punktides 1–11 kindlaksmääratud järjekorras. Loetelus esitatud täpset sõnastust ei ole vaja korrata. Teabe võib esitada teksti asemel selgelt mõistetavate kujutiste või tähistuste abil:

1) niminäivväljundvõimsuse võimsuskaod (%, ümardatud ühe kümnendkohani) järgmistes mootori staatori suhtelise sageduse ja pöördemomenti põhjustava suhtelise voolu tööpunktides (0;25) (0;50) (0;100) (50;25) (50;50) (50;100) (90;50) (90;100), nagu ka ooteseisundi kaod, mis tekivad siis, kui sagedusmuundurile antakse toidet, aga sagedusmuundur ei anna koormusele voolu;

2) energiatõhususklass: „IE2“, nagu on määratud käesoleva lisa punktis 3;

3) tootja nimi või kaubamärk, äriregistri number ja aadress;

4) toote mudelitähis;

5) näivväljundvõimsus või selle vahemik (kVA);

6) soovituslik(ud) mootori nimiväljundvõimsus(ed) PN või nimiväljundvõimsuste vahemik (kW);

7) nimiväljundvool (A);

8) suurim töötemperatuur (°C);

9) toitepinge nimisagedus(ed) (Hz);

10) nimitoitepinge(d) või nimitoitepingevahemik (V);

11) kui sagedusmuundur on vabastatud energiatõhususnõudest käesoleva määruse artikli 2 lõike 3 kohaselt, siis konkreetne põhjus, miks on tehtud selline erand.

Punktides 1–11 sätestatud teavet ei tule avaldada vaba juurdepääsuga veebisaitidel eritellimusel valmistatud spetsiaalsete elektriliste näitajatega sagedusmuundurite kohta, kui see teave leidub tellijale tehtud kaubanduslikus pakkumuses.

Punktides 1 ja 2 osutatud teave ning tootmisaasta tuleb kanda kustumatult mootori andmesildile või selle lähedusse. Kui andmesildi suurus ei võimalda sellel esitada kogu punktis 1 osutatud teavet, esitatakse sellel ainult nimienergiatõhusus tööpunktis (90;100).

Kaod määratakse vastavalt II lisale.









II LISA

MÕÕTMISMEETODID JA ARVUTUSED

Käesoleva määruse nõuetele vastavuse tagamiseks ja kontrollimiseks tehakse mõõtmised ja arvutused vastavalt harmoneeritud standarditele, mille viitenumbrid on sel eesmärgil avaldatud Euroopa Liidu Teatajas, või muude usaldusväärsete, täpsete ja korratavate üldtunnustatud tipptasemel meetoditega, ja kooskõlas järgmiste sätetega.

1. Mootorid

Mehaanilise väljundvõimsuse ja elektrilise sisendvõimsuse erinevus on tingitud mootoris tekkivatest kadudest. Kogukadu määratakse järgmistel meetoditel, kasutades ümbritseva õhu võrdlustemperatuuri 25 °C:

— ühefaasilised mootorid: otsene mõõtmine: sisendvõimsus-väljundvõimsus;

— kolmefaasilised mootorid: kadude summeerimine: jääkkaod.

60 Hz töötavate mootorite puhul arvutatakse võimsuse (PN) ja nimipinge (UN) võrdväärsed väärtused sagedusel 50 Hz töötamise korral sagedusele 60 Hz vastavate väärtuste alusel.

2. Sagedusmuundurid

Energiatõhususklassi IE kindlakstegemiseks tuleb määrata sagedusmuundurite kaod 100 % nimipöördemomendiga toodetud voolu ja mootori staatori 90 % nimipöörlemiskiiruse korral.

Kaod määratakse ühel järgmistest meetoditest:

— sisendvõimsuse-väljundvõimsuse meetod või

— kalorimeetriline meetod.

Katse lülitussagedus peab olema 4 kHz, kui võimsus on kuni 90 kW (111 kVA), ja 2 kHz suurema võimsuse korral, või tootja kindlaksmääratud vaikeseadistus.

Sagedusmuunduri kadusid võib mõõta nullsageduse asemel sagedusel kuni 12 Hz.

Tootjad või nende volitatud esindajad võivad ka kasutada ühekordse kao määramise meetodit. Arvutused tuleb teha vastavalt komponentide tootja andmetele võimsuspooljuhtide tüüpiliste näitajate kohta sagedusmuunduri töötemperatuuril või andmelehel täpsustatud suurimal töötemperatuuril. Kui komponentide tootja andmed puuduvad, leitakse kaod mõõtmise teel. Lubatud on ka osaliselt mõõtmise ja osaliselt arvutusega määratud kaod. Üksikud kaod mõõdetakse või arvutatakse eraldi ja kogukadu arvutatakse nende summana.









III LISA

TURUJÄRELEVALVE KONTROLL

Käesoleva lisa kohased kontrollimisel lubatud hälbed kehtivad üksnes siis, kui mõõdetavaid näitajaid kontrollib liikmesriigi ametiasutus; tootja, importija ega volitatud esindaja ei tohi neid kasutada lubatud hälvetena, et saavutada tehnilistes dokumentides esitatud väärtusi, samuti ei tohi ta neid kasutada nimetatud väärtuste tõlgendamisel, et saavutada toote vastavus nõuetele või esitada paremad tulemusnäitajad.

Kui mudel on projekteeritud kindlaks tegema, et temaga tehakse katseid (nt katsetingimuste või -tsükli äratundmise kaudu), ja sellele reageerima katseaegse toimimise automaatse muutmisega, et saavutada paremad tulemused mõne käesolevas määruses nimetatud näitaja või tehnilistes dokumentides või mõnes esitatud dokumendis kirjeldatud näitaja osas, ei loeta mudelit ega ühtki võrdväärset mudelit nõuetele vastavaks.

Kui liikmesriigi ametiasutused kontrollivad toote mudeli vastavust käesoleva määruse nõuetele kooskõlas direktiivi 2009/125/EÜ artikli 3 lõikega 2, järgivad nad I lisas osutatud nõuetele vastavalt järgmist menetlust.

1) Liikmesriikide ametiasutused kontrollivad mudeli ühte eksemplari.

2) Mudel loetakse kohaldatavatele nõuetele vastavaks järgmisel juhul: a) kui direktiivi 2009/125/EÜ IV lisa punkti 2 kohastes tehnilistes dokumentides esitatud väärtused (edaspidi „esitatud väärtused“) ja vajaduse korral nende väärtuste arvutamiseks kasutatud väärtused ei ole tootja, importija või volitatud esindaja seisukohast paremad kõnealuse direktiivi punkti g kohaselt tehtud vastavate mõõtmiste tulemustest ning b) kui esitatud väärtused vastavad käesolevas määruses sätestatud nõuetele ning kui mitte mingis tootja, importija või volitatud esindaja avaldatud nõutavas tooteteabes ei ole esitatud väärtuseid, mis on tootja, importija või volitatud esindaja seisukohast paremad kui esitatud väärtused, ning c) kui liikmesriigi ametiasutused katsetavad mudeli eksemplari ning määratud väärtused (asjakohaste näitajate katsetamise käigus mõõdetud väärtused ja nende mõõtmistulemuste alusel arvutatud väärtused) jäävad tabelis 7 esitatud vastavate kontrollimisel lubatud hälvete piiresse.

3) Kui punkti 2 alapunktis a või b osutatud tulemusi ei saavutata, loetakse mudel ja kõik sellega võrdväärsed mudelid käesoleva määruse nõuetele mittevastavaks.

4) Kui punkti 2 alapunktis c osutatud tulemust ei saavutata: a) loetakse selliste mudelite puhul, mida toodetakse vähem kui viis eksemplari aastas (sealhulgas võrdväärsed mudelid), mudel ja kõik võrdväärsed mudelid mittevastavaks käesoleva määruse nõuetele; b) selliste mudelite puhul, mida toodetakse rohkem kui viis eksemplari aastas (sealhulgas võrdväärsed mudelid), valivad liikmesriigi ametiasutused katsetamiseks veel kolm sama mudeli eksemplari. Teise võimalusena võib valida kolm täiendavat seadet ühe või mitme võrdväärse mudeli seast.

5) Mudel loetakse kohaldatavatele nõuetele vastavaks, kui nende kolme seadme puhul vastab määratud väärtuste aritmeetiline keskmine tabelis 7 esitatud vastavatele kontrollimisel lubatud hälvetele.

6) Kui punktis 5 osutatud tulemust ei saavutata, loetakse asjaomane mudel ja kõik võrdväärsed mudelid käesoleva määruse nõuetele mittevastavaks.

7) Liikmesriikide ametiasutused esitavad teiste liikmesriikide ametiasutustele ning komisjonile viivitamata kogu asjakohase teabe, kui on otsustatud, et mudel ei vasta punkti 3 või 6 kohaselt nõuetele.

Liikmesriigi ametiasutused kasutavad II lisas sätestatud mõõtmis- ja arvutusmeetodeid.

Võttes arvesse nimiväljundvõimsusega 375 – 1 000 kW mootorite kaalust ja mõõtmetest tulenevaid piiranguid veo ajal, võivad liikmesriikide ametiasutused otsustada sooritada kontrollimenetluse tootja, volitatud esindaja või importija ruumides enne toote kasutusele võtmist. Liikmesriigi ametiasutus võib kontrollimist teha oma katseseadmetega.

Kui selliste mootoritega on kavas teha tarnekatse, et määrata käesoleva määruse I lisa kohaseid näitajaid, võivad liikmesriigi ametiasutused otsustada teha tarnekatseid tunnistaja juuresolekul, et koguda katseandmeid, mida võib kasutada uuritava mootori vastavuse kontrollimiseks. Ametiasutused võivad nõuda tootjalt, volitatud esindajalt või importijalt teabe avaldamist iga kavandatud tarnekatse kohta, kui see on oluline tunnistaja juuresolekul tehtava katse seisukohalt.

Kahes eespool toodud lõigus nimetatud juhtudel peavad liikmesriikide ametiasutused kontrollima ainult ühte tootemudelit. Kui punkti 2 alapunktis c osutatud tulemust ei saavutata, loetakse asjaomane mudel ja kõik võrdväärsed mudelid käesoleva määruse nõuetele mittevastavaks.

Liikmesriikide ametiasutused kasutavad käesolevas lisas osutatud nõuetega seoses üksnes tabeli 7 kohaseid kontrollimisel lubatud hälbeid ja punktides 1–7 kirjeldatud menetlust. Tabelis 7 esitatud näitajate puhul ei tohi kasutada muid lubatud hälbeid, nt harmoneeritud standarditega või muude mõõtmismeetoditega ettenähtud lubatud hälbeid.







Tabel 7. Kontrollimisel lubatud hälbed Näitajad Kontrollimisel lubatud hälbed Kogukadu (1–η) selliste mootorite puhul, mille nimiväljundvõimsus on 0,12 kW – 150 kW. Määratud väärtus (*1) ei tohi olla esitatud η korral arvutatud väärtusest (1–η) üle 15 % suurem. Kogukadu (1–η) selliste mootorite puhul, mille nimiväljundvõimsus on 150 kW – 1 000 kW. Määratud väärtus (*1) ei tohi olla esitatud η korral arvutatud väärtusest (1–η) üle 10 % suurem. Kogukadu sagedusmuundurite korral. Määratud väärtus (*1) ei tohi olla esitatud väärtusest üle 10 % suurem. ( *1 ) Punkti 4 alapunkti b kohaselt katsetatud kolme täiendava eksemplari puhul on määratud väärtus nende kolme täiendava eksemplari määratud väärtuste aritmeetiline keskmine.









IV LISA

VÕRDLUSANDMED

Käesoleva määruse vastuvõtmise ajal turul kättesaadav parim võimalik tehnika, pidades silmas olulisi ja mõõdetavaid keskkonnatahke, on esitatud allpool.

Energiatõhususklass IE4 on mootorite puhul parim kättesaadav tehnika. Saadaval on 20 % väiksema kaoga mootoreid, kuid piiratud ulatuses ja mitte kõikide käesoleva määrusega hõlmatud võimsusvahemike jaoks ja mitte induktsioonmootorite kujul.

Sagedusmuundurite puhul moodustab parimal turul kättesaadaval tehnikal kadu 20 % tabelis 6 osutatud võrdlusenergia kaost. Ränikarbiidi (SiC MOFSET) tehnoloogia kasutamise abil saaks pooljuhtkadusid täiendavalt vähendada ligikaudu 50 % tavapärase lahendusega võrreldes.